Diari Oficial de la Generalitat Valenciana


Sumari del DOGV 7266, del 05-05-2014 (2014/3576)

Aprovació de la suspensió de llicències d'obra i autorització per a l'execució d'una instal·lació de telecomunicacions en terrenys de domini públic.
----------------------------------------------------------------------------------------------------------------------------------------------------

### Dades del document

Número de DOGV
:   7266

Data del DOGV
:   05-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3576


Data del document
:   31-03-2014

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * pla d'urbanisme
    * administració local

Aprovació de la suspensió de llicències d'obra i autorització per a l'execució d'una instal·lació de telecomunicacions en terrenys de domini públic. [2014/3576]  
En la sessió ordinària celebrada pel Ple de l'Ajuntament el dia 27 de març de 2014, es va adoptar, entre altres l'acord següent:  
  
«2. Aprovació de la suspensió de llicències d'obra i autorització per a l'execució d'una instal·lació de telecomunicacions en terrenys de domini públic.  
Es dóna compte del dictamen de la Comissió Informativa i de Control d'Urbanisme i Medi Ambient, favorable a la suspensió de llicències d'obra i autorització per a l'execució d'una instal·lació de telecomunicacions en terrenys de domini públic.  
Conclòs el debat, el Ple de l'Ajuntament, per unanimitat dels seus membres, va adoptar l'acord següent:  
1. Suspendre la concessió de llicències d'obres i autorització d'execució d'instal·lacions de xarxes públiques de telefonia i telecomunicacions en terrenys de domini públic d'acord amb les condicions següents:  
  
- L'àrea de suspensió de llicència comprén la totalitat del terme municipal.  
- La duració de la suspensió serà d'un any comptador des de la publicació de l'acord de suspensió en el Diari Oficial de la Comunitat Valenciana.  
- L'objecte de la suspensió és estudiar la redacció d'una ordenació específica d'este tipus d'instal·lacions en la Pla General d'Ordenació Urbana de Mislata.  
2. Publicar l'acord en el DOCV als efectes legals oportuns.  
3. Notificar l'acord als peticionaris d'este tipus de llicències que les hagueren sol·licitades amb anterioritat a la suspensió acordada.  
  
Contra el present acord, que posa fi a la via administrativa, podrà interposar-se potestativament un recurs de reposició davant del Ple en el termini d'un mes, comptador des de l'endemà de la seua notificació. La desestimació presumpta del recurs de reposició es produirà pel transcurs d'un mes des de la seua interposició, i contra ella podrà interposar-se, en el termini de sis mesos, comptadors des de l'endemà a aquell en què es produïsca l'acte presumpte, un recurs contenciós administratiu, davant del Jutjat Contenciós Administratiu de València. El recurs contenciós administratiu podrà també interposar-se directament davant del Jutjat citat, sense necessitat de recurs previ de reposició i sempre que no s'haja interposat este, en el termini de dos mesos, comptadors des de l'endemà de la notificació d'esta resolució.  
  
No obstant això, l'interessat podrà exercitar-ne qualsevol altre que considere procedent, de conformitat amb el que establix l'article 58 de la Llei 30/1992.  
La interposició de qualsevol recurs no suspén, per si mateixa l'execució de l'acte impugnat, excepte en el cas que una disposició establisca el contrari (art. 111 Llei 30/1992)».  
  
Mislata, 31 de març de 2014.- L'alcalde: Carlos Fernández Bielsa.